Beerenberg

Beerenberg er verdens nordligste aktive vulkan og ligger på Jan Mayen. Navnet er nederlandsk og betyr «bjørneberg», og vulkanen fikk navnet sitt av nederlandske sjøfolk på 1600-tallet. Beerenberg er en stratovulkan på den midt-atlantiske rygg. Vulkanen er Norges for tiden eneste aktive vulkan, og hadde sitt siste utbrudd i 1985. Vulkanen hadde et utbrudd fra 20. september 1970. Vulkanen hadde et nytt utbrudd 3. oktober 1970 da lava strømmet mot havet i en 4 km bred front. Utbruddene i 1970 gjorde øya 1 km bredere og 3 km3 større. Utbruddene avtok i november 1970. Varmen fra utbruddet smeltet store deler av isbreene omkring, noe som skapte flodbølger av smeltevann. Vulkansk støv ble ført med vinden østover og ble observert som mørke skyer i Troms et par dager etter utbruddet begynte. Hele øya er vulkansk, og man trodde fram til 1970 at vulkanen, som har en diameter på 20 km, var utslokt. Etter et stort utbrudd omkring 3000 år f.Kr. hadde ikke sentervulkanen i Beerenberg utbrudd før 1970, den vulkanske aktiviteten i mellomtiden foregikk i mindre sprekker langs skråningen av fjellet. Det er rapportert om utbrudd i 1732 og 1818, men opplysningene er ikke sikre.

Den høyeste toppen på kraterryggen ligger  meter over havet og kalles Haakon VII Topp. Inntil 2022 var toppens høyde oppgitt til 2277.Store Norske Leksikon: Beerenberg Besøkt 7. januar 2025

 Bildegalleri 

 Fotnoter 

 Referanser 
Fakta om Jan Mayen og naturforhold , Fylkesmannen i Nordland.

James Gordon Hayes, The Conquest of the North Pole: Recent Arctic Exploration, s. 222, Taylor & Francis, 1934

 Eksterne lenker 

 Panoramabilde fra toppen av Beerenberg.
 Beerenberg Ekspedisjon 2008 Bilder
 Smithsonians vulkansider 


Kategori:Vulkaner i Norge
Kategori:Fjell på Jan Mayen
Kategori:Fjell over 2000 meter